**Intézkedési terv a 2023/2024 tanév 2. szemeszter OMHV adati alapján**

**Tantárgy: Orvosi kommunikáció**

**Neptun-kód: AOKMAG1018\_1M**

**Szervezeti egység: Magatartástudományi Intézet**

**Kar: ÁOK**

A tantárgy egészére vonatkozó értékelőlapot a hallgatók 93,07 százaléka, a gyakorlatokra vonatkozó értékelőlapot a hallgatók 57,14%-a adta le. A két kérdőív összesen 16 kérdést tartalmaz. A tantárgy értékelése ötfokú skálán valamennyi területen 4.0 fölötti, a gyakorlatok értékelésénél számos kérdés esetén 4,5 fölötti (pl. a gyakorlatokon eltöltött idő hasznos volt: 4.53; az oktató problémafelvető, gondolkodtató volt: 4.60; a gyakorlatok szervezettek, jól felépítettek voltak: 4.53).

Számos hallgatótól érkezett a tárgy oktatásával kapcsolatban rendkívül lelkes visszajelzés. Néhány példa ezekre:

* „Az előadások fantasztikusak voltak, minden percüket élveztem. A gyakorlatok interaktívak voltak, szívesen vettem részt rajtuk.”
* „Az előadások, gyakorlatok és a könyv nagyon átfogóan adta át az ismereteket, ezenkívül érdekes volt és segített egy új szemléletmód kialakításában.”
* „Egyik leghasznosabb tárgy a jövőre nézve, szerintem nagyon jó orvos válhat azokból akik a tankönyv leírásait betartják.”
* “Nagyon szerettem a tárgyat. Az előadások is rendkívül hasznosak voltak.”
* „Imádtam minden percet!! leghasznosabb tárgyak egyike”

Nagyon köszönjük ezeket a visszajelzéseket, amelyek megerősítik több évtizedes oktatási erőfeszítéseinket!

Az egyedi visszajelzések között kevés kritikai megjegyzés volt. Több hallgató is javasolja a tárgy áthelyezését későbbi időszakra. Pl. „Megfontolandónak tartom a tantárgy áthelyezését egy későbbi szemeszterre. Úgy gondolom a második szemeszterben még túl korai ez a tárgy.” „Szerintem így első évben nagyon sok mindent nem értünk, és hasznosabb lenne ha ezen tárgy oktatására később kerülne sor.” Ezekkel a véleményekkel teljesen egyetértünk. Évek óta érkeznek ilyen visszajelzések, amelyeket jeleztünk az illetékes egyetemi bizottságoknak, javasolva a tárgy klinikai időszakban történő oktatását. A tárgy helye azonban a curriculum-ban nem intézeti, hanem egyetemi szintű döntés eredménye. Az új curriculum reform kapcsán előreláthatólag már lesz egy orvosi kommunikáció oktatási blokk az ötödévesek számára is, ugyanakkor az az egyetemi döntés született, hogy a tárgy oktatásának nagy része továbbra is elsőéven kell, hogy maradjon.

A hallgatói javaslatok között szerepel egy minta terepgyakorlati beszámoló elhelyezése a Moodle felületen, illetve az előadások felvételeinek közzététele. Mindkét javaslattal egyetértünk, a Moodle felületet ennek megfelelően fejlesztjük majd tovább.

Az intézkedési tervet összeállította: Dr. Pilling János